ধুনট উপজেলা কৃষি কর্মকর্তা জাহাঙ্গীর আলম জানান, গ্রীষ্মকাল ও শীতকালে মুগ ডালের চাষ করা যায়। চলতি বছরে চরের ৫ হেক্টর জমিতে মুগ ডালের চাষ করা হয়েছে। তবে শীতকালে মুগ ডালের ফলন ভাল হওয়ায় চরের আরো বেশি জমিতে চাষাবাদ করে কৃষক। নব্বই দিনেই মুগ ডাল ঘরে তোলা যায়। সাধারনত ধান কাটার পর পরই ওইসব জমিতে মুগ ডালের চাষ করা হয়ে থাকে। চরের পলি জমিতে মুগ ডালের চাষ ভাল হয়। ধানী জমিতে মুগ ডাল চাষ করলে ওই জমির উর্বরতা বাড়ে। প্রতি হেক্টরে ১.০৫ মেট্রিক টন ডাল উৎপাদন করা সম্ভব। তাই চরাঞ্চলের জমিগুলোতে বানিজ্যিক ভিত্তিতে মুগ ডালের চাল করা হলে কৃষকরা ব্যাপকভাবে লাভবান হবে। এজন্য কৃষকদের প্রশিক্ষনও দেওয়া হচ্ছে।